cimervonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/1459-5/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. március 27-ei rendes nyilvános ülésére**

**Tárgy**: A települési támogatásról szóló 34/2023. (XI. 30.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 2025. február 13-ai rendkívüli ülésén tárgyalta a települési támogatásokról szóló 34/2023. (XI. 30.) önkormányzati rendelet (a továbbiakban: Rendelet) módosítását. A képviselő-testület a módosítás elfogadásával a Rendeletben rögzített támogatások esetében a meghatározott jövedelemhatárok és adható támogatások emeléséről döntött.

A Rendeletben megtalálható a jövedelemhatártól való egyszeri eltérési lehetősége, melyet a képviselő-testület 2019. november 28-ai ülésén hozott döntésével vezetett be az akkor hatályos települési támogatásról szóló 11/2015. (II. 26.) önkormányzati rendeletbe. A jövedelemhatártól való egyszeri eltérés lehetőségét a képviselő-testület annak érdekében vezette be, hogy különösen indokolt esetben megállapítható legyen a szociális rászorultság a jövedelem határtól való eltérés esetén is.

Jelen előterjesztés a jövedelem határtól való egyszeri eltérés lehetőségének összegszerűségén kíván emelni az idén február közepén jóváhagyott módosítás szellemében.

A jelenlegi szabályozás értelmében a rendkívüli települési támogatás, a temetési települési támogatás és a méltányossági települési támogatás megállapítása során van lehetőség arra, hogy a Rendeletben meghatározott jövedelem határ felső mértékétől évi egyszeri alkalommal, különösen indokolt esetben a szociális vetítési alap 50 %-ával (14.250,-Ft-al) el lehet térni. A módosítási javaslat az eltérés összegét a szociális vetítési alap 50 %-a helyett, annak 200 %-ában (57.000,-Ft-ban) határozná meg.

Kérem a rendelet-tervezet megvitatását és elfogadását. A rendelet módosítása minősített többséget igényel.

**2.**

**Hévíz Város Önkormányzata Képviselő-testületének .../2025. (III. 28.) önkormányzati rendelete**

**a települési támogatásokról szóló 34/2023. (XI. 30.) önkormányzati rendelet módosításáról**

[1] Hévíz Város Önkormányzat Képviselő-testülete annak érdekében, hogy különösen indokolt esetben a jövedelem határtól eltérő rászorultaknál is alkalmazhatóak legyen a meghatározott települési támogatások, az önkormányzati rendeletet módosítja.

[2] Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés *b)* pontjában, 26. §-ában, 32. § (1) bekezdésének *b)* pontjában, 32. § (3) bekezdésében, 45. § (1) bekezdésében, 48. § (4) bekezdésében, a 132. § (4) bekezdés *g)* pontjában kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A települési támogatásokról szóló 34/2023. (XI. 30.) önkormányzati rendelet 12. § (6) bekezdése helyébe a következő rendelkezés lép:

„(6) A rendkívüli települési támogatás megállapítása során e rendeletben meghatározott jövedelemhatár felső mértékétől évi egyszeri alkalommal, különösen indokolt esetben a szociális vetítési alap 200%-ával el lehet térni.”

**2. §**

A települési támogatásokról szóló 34/2023. (XI. 30.) önkormányzati rendelet 13. § (5) bekezdése helyébe a következő rendelkezés lép:

„(5) Elhunyt személy temetési költségeihez való hozzájárulás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben a szociális vetítési alap összegének 200%-ával el lehet térni.”

**3. §**

A települési támogatásokról szóló 34/2023. (XI. 30.) önkormányzati rendelet 21. § (6) bekezdése helyébe a következő rendelkezés lép:

„(6) Méltányossági települési támogatás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben a szociális vetítési alap összegének 200%-ával el lehet térni.”

**4. §**

Ez a rendelet 2025. március 29-én lép hatályba.

**Általános indokolás**

Hévíz Város Önkormányzat Képviselő-testületének a települési támogatásról szóló 34/2023. (XI. 30.) önkormányzati rendelete tartalmazza rendkívüli települési támogatás, temetési települési támogatás, valamint a méltányossági települési támogatás esetén a jövedelemhatártól való egyszeri eltérés lehetőségét, mely összegszerűségének felülvizsgálata indokolttá vált.

Részletes indokolás

**Az 1. §-hoz**

A rendkívüli települési támogatás vonatkozásában a jövedelemhatártól való egyszeri eltérés lehetőségét módosítja.

**A 2. §-hoz**

A temetési települési támogatás vonatkozásában a jövedelemhatártól való egyszeri eltérés lehetőségét módosítja.

**A 3. §-hoz**

A méltányossági települési támogatás vonatkozásában a jövedelemhatártól való egyszeri eltérés lehetőségét módosítja.

**A 4. §-hoz**

A rendelet módosítás hatályba lépéséről rendelkezik

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a települési támogatásról szóló 34/2023. (XI. 30.) önkormányzati rendelet módosítása

**Társadalmi-gazdasági hatása**: Az önkormányzati rendelet módosításban a rendkívüli települési támogatás, temetési települési támogatás és méltányossági települési támogatás vonatkozásában a jövedelemhatártól való egyszeri eltérés lehetőségénél az összegszerűség emelésével a különösen indokolt esetek is jogosulttá válnak a támogatási formákra nagyobb jövedelem határ esetén is.

**Költségvetési hatása**: nem releváns.

**Környezeti, egészségi hatása**: nincs

**Adminisztratív terheket befolyásoló hatása**: nem releváns.

**Egyéb hatása**: nincs

**A rendelet megalkotásának szükségessége**: különösen indokolt esetekben a jövedelem határtól való eltérésnél az összegszerűség felülvizsgálatát a jövedelmi helyzetek változása indokolta

**A rendelet megalkotása elmaradása esetén várható következmények**: a rendelet módosítás elmaradásra törvényességi felügyeleti eljárást nem von maga után

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**5.**

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné dr. Gallé Vera | hatósági osztályvezető/előterjesztés készítője |  |  |
| Szintén László | közgazdasági osztályvezető |  |  |
| dr. Tüske Róbert | jegyző/törvényességi felülvizsgálat |  |  |